ДО ОБЩИНСКИ СЪВЕТ 
 БУРГАС

                                                                                                                                          

ДОКЛАДНА ЗАПИСКА 
от 
Постоянната комисия по култура и читалищна дейност

Относно: Създаване на временна комисия със задача: Преразглеждане списъка на удостоените с почетни звания по Наредбата за символиката и отличията на Община Бургас лица.


УВАЖАЕМИ ОБЩИНСКИ СЪВЕТНИЦИ,

     На свое заседание, проведено на 6 април 2021 г. и отразено в Протокол № 13, по точка 9 от дневния ред, Постоянната комисия по култура и читалищна дейност разгледа предложение от С. Петров – представител на „Организация за закрила на българските граждани“, относно: Приноса на личностите, които са отличени със званието „Почетен гражданин на Община Бургас“. В него се предлага да бъде преразгледан списъка с почетните граждани на Бургас и на онези, които не отговарят на условията, да бъде отнето това високо отличие.
       Тъй като темата вече е била дискутирана в кулоарите на Общинския съвет, бе изразено мнение, че може да се създаде временна комисия с широко представителство, която да има конкретна задача и да даде конкретни отговори. На комисията да бъде възложено да прегледа всички удостоени личности, да прецени какви са заслугите им за града, жителите му и да предложи решение на общинските съветници. Допълнено бе, че дори може да се организира обществено осъждане по поставеното от "Организация за закрила на българските граждани" запитване.
     В резултат на това, членовете на Постоянната комисия по култура и читалищна дейност с пълно единодушие решиха за следващото редовно заседание на Общински съвет – Бургас да се подготви и внесе докладна записка, от името на Постоянната комисия по култура и читалищна дейност за създаване на временна комисия със задача: Преразглеждане списъка на удостоените с почетни звания по Наредбата за символиката и отличията на Община Бургас лица.

На основание на горното, а също и на основание на чл.21, ал.1, т.1 от ЗМСМА, и чл. 36 от Правилника за организацията и дейността на Общинския съвет, неговите комисии и взаимодействието му с общинската администрация на община Бургас, предлагаме на Общински съвет – Бургас да вземе следното

РЕШЕНИЕ:

1. Създава временна комисия със задача: Преразглеждане списъка на удостоените с почетни звания по Наредбата за символиката и отличията на Община Бургас лица. Целта на задачата е комисията да преразгледа всички удостоени личности, да прецени какви са заслугите им за града и жителите му, и в случай, че има такива, които не отговарят на условията да носят това високо отличие, да предложи на Общинския съвет, то да бъде отнето.
2. Избира за членове на временната комисия следните общински съветници………………………………………………………………….
3. Определя  срок от 1 месец за извършване на поставената задача.


Приложение: Решение на ПККЧД по т.9 от Протокол №13/06.04.2021 г.


С уважение:

